ไปซื้อของที่ร้านสะดวกซื้อแล้วโดนหมาของร้านเลียมือแล้วผมก็เช็ดๆให้แห้งพอกลับบ้านลืมล้างมือแล้วมากินขนมต่อจะเป็นไรไหมครับที่มือไม่มีแผลนะ
สวัสดีค่ะ หากมือไม่มีบาดแผลที่มีเลือดออกหรือมีน้ำเหลืองซึม การโดนสุนัขเลียที่มือ ไม่ได้ทำให้ติดเชื้อพิษสุนัขบ้าได้ส่วนการนำมือที่โดนสุนัขเลีย มาจับขนมทาน โอกาสที่จะติดเชื้อไม่น่าเกิดขึ้นได้ เพราะเมื่อเชื้อไวรัสออกนอกร่างกายสัตว์ ก็จะตายในเวลาไม่นาน อีกทั้งหากได้เช็ดให้แห้งแล้ว เชื้อก็ไม่น่าหลงเหลืออยู่แล้ว นอกจากนี้ ยังไม่เคยมีรายงานการติดเชื้อทางอ้อม คือพบเฉพาะการติดเชื้อโดยตรงจากการถูกสัตว์กัด ข่วน เลียตา ปาก หรือจมูก เป็นต้น